CELEX: 62020CA0179
Language: et
Date: 2022-01-27 00:00:00
Title: Kohtuasi C-179/20: Euroopa Kohtu (viies koda) 27. jaanuari 2022. aasta otsus (Curtea de Apel Bucureşti eelotsusetaotlus – Rumeenia) – Fondul Proprietatea SA versus Guvernul României, SC Complexul Energetic Hunedoara SA, likvideerimisel, SC Complexul Energetic Oltenia SA, Compania Naţională de Transport al Energiei Electrice „Transelectrica“ SA (Eelotsusetaotlus – Elektrienergia siseturg – Direktiiv 2009/72/EÜ – Artikli 15 lõige 4 – Eelistatud võrgujärjekord – Varustuskindlus – Artikli 32 lõige 1 – Kolmandate isikute vaba juurdepääs – Tagatud juurdepääs põhivõrkudele – Direktiiv 2009/28/EÜ – Artikli 16 lõige 2 – Tagatud juurdepääs – ELTL artikli 107 lõige 1 – ELTL artikli 108 lõige 3 – Riigiabi)

14.3.2022   
            
            
               ET
            
            
               Euroopa Liidu Teataja
            
            
               C 119/8
            
         
      Euroopa Kohtu (viies koda) 27. jaanuari 2022. aasta otsus (Curtea de Apel Bucureşti eelotsusetaotlus – Rumeenia) – Fondul Proprietatea SA versus Guvernul României, SC Complexul Energetic Hunedoara SA, likvideerimisel, SC Complexul Energetic Oltenia SA, Compania Naţională de Transport al Energiei Electrice „Transelectrica“ SA
      (Kohtuasi C-179/20) (1)
      
      (Eelotsusetaotlus - Elektrienergia siseturg - Direktiiv 2009/72/EÜ - Artikli 15 lõige 4 - Eelistatud võrgujärjekord - Varustuskindlus - Artikli 32 lõige 1 - Kolmandate isikute vaba juurdepääs - Tagatud juurdepääs põhivõrkudele - Direktiiv 2009/28/EÜ - Artikli 16 lõige 2 - Tagatud juurdepääs - ELTL artikli 107 lõige 1 - ELTL artikli 108 lõige 3 - Riigiabi)
      (2022/C 119/11)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Bucureşti
      
         Põhikohtuasja pooled
      
      
         Kaebuse esitaja: Fondul Proprietatea SA
      
         Vastustajad: Guvernul României, SC Complexul Energetic Hunedoara SA, likvideerimisel, SC Complexul Energetic Oltenia SA, Compania Naţională de Transport al Energiei Electrice „Transelectrica“ SA
      
         menetluses osales: Ministerul Economiei, Energiei şi Mediului de Afaceri
      
         Resolutsioon
      
      
                  1.
               
               
                  Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, artikli 32 lõiget 1 tuleb tõlgendada nii, et sellega ei ole vastuolus, kui liikmesriik annab elektrienergia varustuskindluse huvides tagatud juurdepääsuõiguse põhivõrkudele teatavatele elektrienergia tootjatele, kelle elektrijaamad kasutavad kohalikke primaarenergia allikaid, kui tagatud juurdepääsuõigus põhineb objektiivsetel ja mõistlikel kriteeriumidel ning on taotletava õiguspärase eesmärgiga proportsionaalne, ent seda tuleb kontrollida eelotsusetaotluse esitanud kohtul.
               
            
                  2.
               
               
                  ELTL artikli 107 lõiget 1 tuleb tõlgendada nii, et valitsuse otsusega kehtestatud meetmeid, mis seisnevad põhivõrguettevõtja poolt, kelle kapitalis kuulub enamusosalus riigile, kohalikke primaarenergia allikaid kasutavate teatud elektritootjate elektrijaamades toodetud elektrienergiale eelistatud võrgujärjekorra andmises, nende tootjate elektrijaamade toodetud elektrienergiale tagatud juurdepääsus põhivõrkudele ja nende tootjate kohustuses pakkuda teatud megavattide ulatuses abiteenuseid võrguettevõtjale, kes jätab neile nende megavattide suhtes õiguse pakkuda varem kokku lepitud hindu, mis on mõeldud ületama turuhindu, võib kvalifitseerida „riigiabiks“ ELTL artikli 107 lõike 1 tähenduses. Jaatava vastuse korral tuleb selliseid meetmeid pidada uueks abiks ja nende suhtes kehtib ELTL artikli 108 lõike 3 alusel Euroopa Komisjoni eelneva teavitamise kohustus.
               
            
         (1)  ELT C 297, 7.9.2020.